Oluline läbi mõelda, mida sa maailma  headelt jõududelt palud. Pigem ei midagi konkreetset, vaid just seda, mis on konkreetsete asjade taga ja mis tegelikult edasi inimest viib… Ma mäletan eelmisest korrast ühte kirja, selle autor ka ütles mulle, et ma võin seda lugeda (muidugi sa võid oma kirja eraldi ümbrikusse panna ja kinni kleepida; ühtegi teist kirja ma lugenud ei ole). See tema kiri lihtsalt kirjeldas olukorda, aga seal sõnade taga oli palve, et olukord peaks muutuma (tegu oli autori haige lapsega). Kuidas see peaks muutuma, see ei ole  meie otsustada. Aga mul on heameel teada, et praeguseks on see laps saanud terveks, võibolla oli ka see teadmine, et Sai Baba võttis kirja vastu, põhjuseks, miks vanemad olid nõus riskantse operatsiooniga, mis ta parandas.